ZAPISNIK

16. seje **SVETA ZAVODA** Vrtca Tržič, ki je bila v sredo, 26. 2. 2019, ob 17.30 v zbornici enote Palček.

Prisotni člani sveta zavoda:

Urška Jerman – predstavnica zaposlenih Vrtca Tržič, predsednica Sveta zavoda Vrtca Tržič, Gabi Štrukelj – predstavnica zaposlenih Vrtca Tržič, Andreja Pogačnik – predstavnica zaposlenih Vrtca Tržič, Petra Bodlaj, predstavnica zaposlenih Vrtca Tržič, Špela Štefe – predstavnica zaposlenih Vrtca Tržič, Anže Perčič – predstavnik občine ustanoviteljice, namestnik predsednice Sveta zavoda Vrtca Tržič, Katja Potrebuješ – predstavnica staršev, Anja Bakarič – predstavnica staršev

Drugi prisotni: Tatjana Blaži – ravnateljica Vrtca Tržič, Andreja Stanek – sindikalna zaupnica

Odsotni: Hati Matijaševič – predstavnica staršev, Anton Kramarič – predstavnik občine ustanoviteljice, Nevenka Cotelj – predstavnica občine ustanoviteljice

Zapisnikar seje je Kristina Lindav.

## Dnevni red:

## Pregled zadnjega zapisnika in realizacija sklepov zadnje seje, potrditev sklepov korespondenčnih sej (Urška Jerman).

## Sprejem Letnega poročila Vrtca Tržič za leto 2019 (Tatjana Blaži, Metka Kočar).

## Ugotavljanje delovne uspešnosti ravnateljice v letu 2019 (Urška Jerman).

## Sprememba Letnega delovnega načrta za šolsko leto 2019/2020 (Urška Jerman)

## Razno.

**Ad 1.**

Urška Jerman je vse prisotne pozdravila in prosila za potrditev dnevnega reda, ki je razširjen za 4. točko. Pri pregledu zapisnika ni bilo pripomb.

Zapisnik 15. seje je bil soglasno potrjen.

Potrjena sta bila sklepa 12. in 13. korespondenčne seje:

- Svet zavoda Vrtca Tržič potrjuje Natašo Brzin, kot predstavnico strokovnih delavcev, v komisijo za sprejem otrok Vrtca Tržič.

- Svet zavoda Vrtca Tržič potrjuje spremembo Letnega delovnega načrta za šolsko leto 2019/2020 v delu, ki navaja vrste oddelkov ter kadrovsko sliko.

**Ad 2.**

Ravnateljica se je zahvalila za udeležbo in prešla na predstavitev letnega poročila, ki je bilo poslano kot gradivo. Poudarila je glavne razlike z lanskim poročilom, ki so predvsem v finančnem smislu, bolniških odsotnosti je več v primerjavi z lani, predvsem je več kratkih bolniških odsotnosti, ki se jih ne nadomešča, zato je presežka več kot leto prej. Pri projektih ni velikih razlik, strokovno delo se izvaja v skladu z lenim delovnim načrtom, strokovno delo spremljata s pomočnico ravnateljice in tudi strokovne delavke med seboj. Delo se načrtuje skupaj z otroki. V letu 2019 smo ponosni na pridobitev eko zastave.

Vsak tim naredi evalvacijo strokovnega dela, ki je tudi opora za načrte vnaprej. Gre za utečeno prakso in pri tem ni težav. Veliko je bilo izobraževanj, velik del za znanja za delo z otroki s posebnimi potrebami, kjer čutimo primanjkljaj. Uspešni smo bili pri sodelovanju navzven (konference, članki v strokovnih revijah), posledično vzgojiteljice napredujejo v nazive. Mrežimo se z veliko vrtci v Sloveniji in enim iz Avstrije (iz Železne kaple), z vrtcem v Celovcu pa se sodelovanje šele začenja.

Po analizi vsega dela smo opazili res velik porast bolniških odsotnosti. Spreminja se starostna struktura, starejši se upokojujejo, mladi pa so mladi starši in imajo nego za otroke, zgodile so se tudi mnoge poškodbe. Iskali smo nadomeščanje odsotnega kadra, a strokovno usposobljen kader je težko dobiti z danes na jutri, tekom šolskega leta, potekajo mnogi razgovori, da se rešuje kadrovske probleme, ravnateljica pa nove strokovne delavce aktivneje spremlja.

Revizijska služba je pregledala kadrovsko evidenco, nadzorni odbor OT pa je pregledal javna naročila, o slednjem bomo poročali, ko bo prišlo končno poročilo.

Ravnateljica je povedala, da se trudimo za pridobitev sredstev iz razpisov ministrstva ali Šole za ravnatelje, na usposabljanje pridobivamo nove delavce začetnike, njihova zaposlitev pa je sofinancirana s sredstvi evropskega socialnega sklada.

Izveden je bil prvi del energetske sanacije enote Deteljica. Prišlo je do odpovedi dela ogrevanja v tej enoti, kar smo reševali interventno.

Metka Kočar je povzela računovodsko poročilo oz. podala obrazložitev finančnega dela poročila.

Ravnateljica je povedala, da se je obrazcev za namenitev 0,5 % dohodnine lani decembra oddanih veliko, zato bo donacij s tega naslova še več kot 2019.

Vprašanj ni bilo.

**SKLEP:** Svet zavoda Vrtca Tržič je potrdil Letno poročilo Vrtca Tržič za leto 2019.

**Ad 3.**

Postopek ugotavljanja delovne uspešnosti ravnatelja je še vedno enako kot prejšnja leta. Uspešnost se ravnatelju ne izplačuje.

Urška Jerman je predstavila štiri kriterije, ki so zrcalo dela celotnega zavoda. Člani sveta so se strinjali, da se določi maksimum pri vseh in skupno 100 %.

**SKLEP:** Svet zavoda Vrtca Tržič je potrdil 100-odstotno delovno uspešnost ravnateljice Vrtca Tržič Tatjane Blaži.

**Ad 4.**

S 13. 1. 2020 se je v Pristavi, na naslovu Pristavška c. 31, Tržič, s soglasjem občine ustanoviteljice, odprl 32. oddelek vrtca, za otroke v starosti 1-3 leta. Svet zavoda naprošamo za potrditev spremembe Letnega delovnega načrta v delu, ki navaja vrste oddelkov ter kadrovsko sliko, kot sledi iz soglasja občine ustanoviteljice, ob odprtju 32. oddelka vrtca.

**SKLEP:** Svet zavoda Vrtca Tržič potrjuje spremembo Letnega delovnega načrta za šolsko leto 2019/2020 v delu, ki navaja vrste oddelkov ter kadrovsko sliko, ob odprtju 32. oddelka vrtca.

**Ad 5.**

Urška Jerman je povedala, da je to zadnja seja v tej postavi in se zahvalila za sodelovanje dosedanjim članom Sveta zavoda Vrtca Tržič.

Seja je bila zaključena ob 18.00.

Zapisnikar: Predsednica Sveta zavoda Vrtca Tržič

Kristina Lindav Urška Jerman